**OPAZOVANJE AMEBE IN PARAMECIJA**

***1. UVOD***

Ameba in paramecij sta praživali. Ameba spada med **korenonožce**, paramecij pa med **migetalkarje**.

**Korenonožci** so dobili ime po posebnih organelih - panožicah, s katerimi se premikajo in sprejemajo hrano. Ti citoplazemski izrastki oz. izvihki so s različnih in spremenljivih oblik. Zunanjo površino celičnega telesa tvori le celična membrana. Razmnožuje se z delitvijo.

**Migetalkarji** so najobsežnejša skupina praživali. Zanje je značilno: telo je migetalkasto, vedno sta prisotni dve različni jedri, razmnožujejo se s konjugacijo.

***2. CILJI***

* seznaniti se z zgradbo amebe in paramecija

***3. MATERIAL***

* mikroskop
* objektno in krovno stekelce
* parameciji in amebe

***4. POSTOPEK***

Najprej smo po že znanem postopku naredili svež preparat, nato pa smo se lotili skiciranja amebe in paramecija.

***5. REZULTATI***

Glej prilogo!

***6. DISKUSIJA***

Da so korenonožci in migetalkarji v bližnjem sorodstvu pove dejstvo, da imajo mnogi panožice in migetalke hkrati.

***7. SKLEPI***

Praživali, kamor uvrščamo poleg korenonožcev in migetalkarjev še trosovce in bičkarje, se razlikujejo predvsem po gibalnih organelih. Velikokrat pa so zoologi in botaniki v zadregi, ko se morajo odločiti, ali je neka pražival rastlina ali žival, saj se lastnosti velikokrat prepletajo. To samo še potrjuje, kako raznolik je ta svet.

***8. LITERATURA***

* A. Podobnik, D. Devetak - Biologija 4 in 5, Raznolikost živih bitij 1 in 2
* zapiski z vaj

**AMEBA - AMOEBA SP., POV.: 280X**

**PARAMECIJ - PARAMECIUM SP., POV.: 280X**